Bykans 'n derde van die ATKV se magdom kultuurprojekte is spesifiek gerig op skole en leerders; en sluit 'n paar kompetisies in. Die fokus is musiek, sang, toneel, debat en taalvaardigheid: Applous, Komposisie-kompetisie, Rapport Kore-kompetisie, Tienertoneel, Handevat, Redenaars, Debat, Animato en die Afrikaans-Olimpiade. Benewens die Olimpiade, wat sy eie skakel het, is meer inligting (ook oor hoe om in te skryf) oor al die ander kompetisies op een blad beskikbaar.
Die FAK bied jaarliks die Afrikaanse Skole-ekspo aan vir leerders in Suid-Afrika en Namibië. Dit is 'n elektroniese kompetisie wat op leerders se kreatiewe hantering van Afrikaans fokus.
As jy nog altyd daarvan gedroom het om ’n jeugroman te skryf, is dit nou jou kans.Kyk op die webtuiste hoe jy moet maak om in te skryf en vir die sluitingsdatum.
Vir diegene wat nog altyd daarvan gedroom het om hul skryfwerk te publiseer, bied Litnet 'n kuberklas vir talentvolle leerders aan. Jy handig jou skryfwerk in en dan word dit gelees en dalk gekeur vir publikasie.
'n Redelike jong kompetisie (in 2012 vir die eerste keer gehou) wat aan leerders geleentheid bied om hul navorsings-, skryf- en mondelinge forensiese vaardighede te ontwikkel. Die kompetisie is daarop gemik om bewustheid en begrip van die Grondwet en die waardes wat dit beliggaam, in skole en gemeenskappe te verskerp. Debatte kan in enige van die amptelike tale gevoer word.
'n Uitvloeisel van die US se Woordfees op Stellenbosch, met 'n kompetisie in spelvaardighede as hooffokus om taalvaardigheid in veral armer gemeenskappe te bevorder. WOW sluit ook ander projekte in, soos die ontwikkeling van skoolkoerante, verf-en-vers-werksessies en gesprekke met skrywers. Die program strek oor die hele jaar.
VivA - Varsgebek
Enige skoolleerder mag aan hierdie kompetisie deelneem.
Jy kan enige (nuwe of bestaande) woord, uitdrukking of idioom visueel uitbeeld deur middel van ŉ foto, illustrasie, grafiese ontwerp, video of animasievideo. Daar is groot pryse en ’n studiebeurs op die spel.